จับไม่เคยหมด
เป็นข่าวใหญ่ พล.ต.ต.อภิชาติ บุญศรีโรจน์ ผบก.ภ.จ.สุราษฎร์ธานี มีคำสั่งย้าย ผกก. พ้นโรงพักวิภาวดี ฐานอำนวยความสะดวกให้ผู้ต้องหาประกันตัวที่จับกุมขยายผลออกหมายจับผู้ใหญ่บ้านและคนตัดไม้อีก 2 ราย กรณีเจ้าหน้าที่ตำรวจ สภ.วิภาวดี จ.สุราษฎร์ธานี จับกุม นายยุทธนา พรหมวิเศษ อายุ 38 ปี สารวัตรกำนัน ต.น้ำรอบ อ.พุนพิน จ.สุราษฎร์ธานี กับพวกรวม 6 คน ขณะลักลอบขนไม้หวงห้ามแปรรูป,ไม้ถูกตัดโค่นจากพื้นที่ป่าเขตเตรียมการสงวน หมู่ 9 ต.ตะกุกเหนือ อ.วิภาวดี พล.ท.พรศักดิ์ พูลสวัสดิ์ แม่ทัพภาค 4 สั่งขยายผลถึงนายทุนยึดทรัพย์ พบว่า ทำเป็นขบวนการปลายทางของไม้ 3 แห่ง คือ วัดเกาะกลางหมู่ 2 ต.น้ำรอบ จุดแปรรูปไม้ บ้านไม่มีเลขที่ ต.น้ำรอบ กับบ้านไม่มีเลขที่ หมู่ 4 ต.ท่าสะท้อน อ.พุนพิน,สงสัยว่าเป็นของตำรวจ,นายวิชวุทย์ จินโต ผวจ.สุราษฎร์ธานี ทำหนังสือด่วนถึง ผบก.ภ.จ.สุราษฎร์ธานี ระบุการลักลอบแผ้วถางป่าและตัดโค่นต้นไม้หวงห้ามในเขตพื้นที่ป่าเตรียมการสงวน มีตำรวจเข้าไปเกี่ยวข้อง ขอให้บังคับใช้กฎหมายอย่างเคร่งครัดต่อผู้กระทำผิด และลงโทษเจ้าหน้าที่ที่เกี่ยวข้องเฉียบขาดและรวดเร็ว,ผบก.ภ.จ.สุราษฎร์ธานี มีคำสั่งย้ายยกโรงพักตั้งแต่ ผกก. รอง ผกก. และตำรวจที่เกี่ยวข้องรวม 6 นาย ของ สภ.พุนพิน ช่วยราชการ ศปก.จ.สุราษฎร์ธานี โดยไม่มีกำหนด และมีคำสั่งตรวจสอบข้อเท็จจริง แต่ พิษมอดไม้ ยังไม่หมด พล.ต.ต.อภิชาติมีคำสั่งให้ พ.ต.อ.วินัย คงแก้ว รักษาราชการแทน ผกก.วิภาวดี โดยให้กลับมาดำรงตำแหน่ง ผกก.อก.ภ.จ.สุราษฎร์ธานี ฐานอำนวยความสะดวกให้ผู้ต้องหาทั้ง 6 คน,ได้รับการประกันตัวทันทีในคืนวันจับกุม โดยให้ประกันในวงเงินคนละ 2 แสนบาท ทั้งที่คดีนี้ถือเป็นคดีอาญาที่มีผลกระทบสูง,ไม่ควรที่จะให้ประกันตัวออกไป,ตำรวจจับกุมผู้ต้องหาเพิ่มอีก 2 คน คือ ผู้ใหญ่บ้าน ม.2 ต.ตะกุกเหนือ อ.วิภาวดี และคนตัดไม้ ซึ่งเป็นเจ้าของบ้านสถานที่พักไม้มีส่วนพัวพันกับการลักลอบตัดไม้ทำลายป่า ทั้ง 2 คน เป็นคนดังของ อ.วิภาวดี,ผบก.ภ.จ.สุราษฎร์ธานี มีคำสั่งห้ามประกันตัวโดยเด็ดขาด เดินทางไปสอบปากคำด้วยตัวเอง นายอำเภอพุนพินมีคำสั่งให้นายยุทธนา สารวัตรกำนัน ต.น้ำรอบ ที่ถูกจับกุมเป็นผู้ต้องหา สำหรับผู้ใหญ่บ้าน ม.2 ต.ตะกุกเหนือ ซึ่งถูกตำรวจออกหมายจับพัวพันกับคดีตัดไม้ ทางอำเภอตั้งกรรมการสอบข้อเท็จจริงภายใน 15 วัน,เป็นข่าวที่น่าติดตามขบวนการลักลอบตัดไม้ทำลายป่าที่ยังคงมีอยู่ในหลายพื้นที่ เพราะยังมีเจ้าหน้าที่รัฐบางส่วนมาช่วยเหลือนายทุนที่ตัดไม้นำมาจำหน่ายในเมืองไทยและต่างประเทศ เป็นช่องทางทำให้ขบวนการ มอดไม้ ตัดไม้ทำลายป่ายังหลงเหลืออยู่,ไม่เคยหมดไปจากแผ่นดินไทย.,เพลิงพยัคฆ์,pluengpayak@thairath.co.th
เป็นข่าวใหญ่ พล.ต.ต.อภิชาติ บุญศรีโรจน์ ผบก.ภ.จ.สุราษฎร์ธานี มีคำสั่งย้าย ผกก. พ้นโรงพักวิภาวดี ฐานอำนวยความสะดวกให้ผู้ต้องหาประกันตัวที่จับกุมขยายผลออกหมายจับผู้ใหญ่บ้านและคนตัดไม้อีก 2 ราย
ย้ายผู้กำกับ,โรงพักวิภาวดี,สุราษฎร์ธานี,เลขที่1 วิภาวดีฯ,เพลิงพยัคฆ์